Scandal la Herculane, după ce mai multe izvoare miraculoase au secat. Situația este pusă pe seama unui foraj al unui investitor privat
Stațiunea milenară Băile Herculane este zguduită de un nou scandal, după ce mai multe izvoare publice de apă minerală, utilizate în tratarea diverselor afecțiuni, au secat recent. Acest incident a stârnit nemulțumirea turiștilor care obișnuiau să se aprovizioneze cu apă minerală de la aceste izvoare. Întreaga situație este atribuită unui foraj realizat de un investitor privat, care deține o pensiune și o piscină în curtea acesteia.